Arno Brok

Arnoud Adrianus Maria (Arno) Brok (Leardaam, 29 july 1968) is in Nederlânske politikus fan de VVD. Tsjintwurdich is er kommissaris fan de Kening fan Fryslân.

 Karriêre 
Fan 1998 oant 2003 wie er wethâlder yn Ljouwert. Fan 2003 oant 2010 wie er boargemaster fan Snits. Fan 2010 oant 2017 wie er boargemaster fan Doardt.

In opfallend optreden yn syn funksje as boargemaster fan Snits wie de lanlike yntocht fan Sinterklaas op 12 novimber 2005. Opmerklik oan Brok is ek dat er in iepenlik homoseksueel boargemaster is.

Hy wie ek foarsitter fan de Fryske Rie fan Tsjerken.

Yn 2000 krige Arno Brok de Fear yn 'e Broek fan de Ried fan de Fryske Beweging. 

Sûnt 1 maart 2017 is er kommissaris fan de Kening yn de provinsje Fryslân. Hy wie de earste kommissaris fan de Kening dy't syn ynstallaasjetaspraak folslein yn it Frysk hold.Taspraak kommissaris fan de Kening A.A.M. Brok by ynstallaasjegearkomste Op 17 jannewaris 2019 waard Brok troch it fakblêd Binnenlands Bestuur útroppen ta de bêste bestjoerder fan de ferrûne tsien jier.<ref>[https://www.binnenlandsbestuur.nl/ambtenaar-en-carriere/nieuws/oeuvre-winnaar-arno-brok-ik-ben-er-toch-te-jong.9606107.lynkx Oeuvre-winnaar Arno Brok: ‘Ik ben er toch te jong voor?'''] Binnenlands Bestuur d.d. 17 jannewaris 2019</ref>

 Njonkenfunksjes 
Op 15 septimber 2005 waard Brok foarsitter fan de Ried fan Bestjoer fan Schorer, in belange-organisaasje fan homoseksuelen, biseksuelen en transseksuelen.

Brok is lid fan de Permaninte Scoutingskommisje fan de VVD. Fan 2010 oant en mei 2016 wie er foarsitter fan de bestjoerdersferiening fan de VVD. Sûnt 2011 wie Brok sekretaris fan it VNG-bestjoer. Teffens hat er dêr oare njonkenfunksjes lykas foarsitter fan de kommisje Underwiis, Kultuer en Sport fan de VNG. Ek hat Brok him ynset op it mêd fan de Fryske taal. Sa wie er fan 2003 oant en mei 2010 foarsitter fan de Afûk. Fan 15 novimber 2018 ôf oan is er foarsitter fan it Rezjykolleezje Waadgebiet (Regiecollege Waddengebied).

Brok wie fan oktober 2016 ôf oant syn beneaming ta kommissaris fan de kening foarsitter fan it Nederlands Genootschap van Burgemeesters''.

 Privee 
Brok is frijfeint. Hy is lid fan de Roomsk-Katolike Tsjerke. Ek is er Ridder yn de Oarder fan it Hillich Grêf fan Jeruzalem en Offisier yn de Oarder fan Oranje-Nassau.

 Keppeling om utens 
Gemeente Doardt

Kategory:Nederlânsk bestjoerskundige
Kategory:Nederlânsk amtner
Kategory:Nederlânsk politikus
Kategory:VVD-politikus
Kategory:Nederlânsk boargemaster
Kategory:Nederlânsk liberaal
Kategory:Frysk bestjoerskundige
Kategory:Frysk amtner
Kategory:Frysk politikus
Kategory:Gemeenteriedslid fan Ljouwert
Kategory:Wethâlder fan Ljouwert
Kategory:Boargemaster fan Snits
Kategory:Kommissaris fan de Kening(inne) yn Fryslân
Kategory:Frysk liberaal
Kategory:Frysk persoan fan Nederlânsk komôf
Kategory:Grinslânsk persoan
Kategory:Persoan berne yn 1968